Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiina islamistid tulistasid Gazast raketi Lõuna-Iisraeli.
Rahvusvaheline Aatomienergia Agentuur sai Iraanilt piisavalt infot,
et leevendada rahvusvahelise kogukonna muret
seoses tuumaprogrammi sõjalise dimensiooniga minevikus.
Egiptuse ja Venemaa presidendid
otsustasid edendada kahepoolseid suhteid ja majanduskoostööd.
Palestiina islamistid tulistasid eile Gazast raketi Lõuna-Iisraeli.
Rakett plahvatas avaalal Eshkoli maakonnas.
Vigastustest ja purustustest ei teatatud.
Vastuseks ründasid Iisraeli Õhujõud objekti,
mis toodab väidetavalt relvi
ja kuulub Gazat valitsevale Hamasile.
IDF-i väitel on Hamas ainuvastutav Gazast lähtuvate rünnakute eest
ja Iisrael ei salli ühtki katset õõnestada Lõuna-Iisraeli julgeolekut.
Alates 2015. a jaanuarist on Gaza palestiinlased
tulistanud Lõuna-Iisraeli asulate pihta kaheksa raketti.
Kaks endist USA valitsuse tippametnikku
kutsusid Obama valitsust andma Iisraelile
uusimaid bunker buster pomme ja nende kandeplatvorme,
et Iisrael saaks rünnata Iraani tuumarajatisi,
kui too peaks püüdma tuumarelvi omandada.
Washington Posti artikli järgi õhutasid CIA endine direktor David Petraeus
ja Obama endine Lähis-Ida nõunik Dennis Ross tegema samme,
mis kindlustaksid tuumalepingu edu.
Nad veensid ka president Obamat lubama sõjalist tegevust Iraani vastu,
kui see peaks lepingu aegumise järel 15 aasta pärast tuumarelvani jõudma.
Rahvusvahelise Aatomienergia Agentuuri teatel
saadi Iraanilt piisavalt infot,
et leevendada rahvusvahelise kogukonna muret
seoses tuumaprogrammi sõjalise dimensiooniga minevikus.
Kuid olevat veel vara öelda, kas info ka tõele vastab.
Iraan on aastaid takistanud ÜRO tuumavalvuri IAEA juurdlust
oma tuumaprogrammi nn sõjalise dimensiooni suhtes,
kuid pidas oma viimast lubadust
saata IAEA-le lisainfot 15. augustiks.
Uurime kirjalikku selgitust,
mille saime 15. augustil.
Me ei saa avaldada ega arutada
Iraani saadetud selgituse detaile.
Järgmiseks uurime seda ja küsime küsimusi
ning 15. septembril
alustavad IAEA ja Iraan tõestamisprotsessi.
14. juulil Iraani ja P5+1 vahel (USA, Venemaa, Hiina,
Prantsusmaa, Inglismaa ja Saksamaa) sõlmitud ajaloolise lepingu järgi
sõltub sanktsioonide leevendamine IAEA raportist
Teherani varasema ja praeguse tuumaprogrammi kohta.
IAEA direktori Amano sõnul
revideerib agentuur hetkel infot, et andmeile selge hinnang anda.
Hetkel on vara öelda,
kas on mingit uut infot või mitte. Analüüsime seda hetkel
ja peame nägema tervikpilti, et hinnangut anda.
IAEA-le avaldatakse survet, eriti USA vabariiklaste poolt,
kuna nad pole avaldanud oma lepingut Iraaniga,
mis sõlmiti samal ajal tuumaleppega
Iraani tuumaprogrammi varasema sõjalise dimensiooni suhtes.
Iraani erisaadik IAEAs ütles,
et nii Iraan kui IAEA on lubanud oma lepingu detaile mitte avaldada,
ja lisas, et kogu rahvusvahelisele kogukonnale avalikustatav info
saab olema IAEA lõplikus raportis.
Parchini suhtes on meil eraldi konfidentsiaalne kokkulepe
ja me ei avalda ühtki selle osa.
Nii näete tulevikus IAEA raportit,
mis annab kogu teemale lõpliku hinnangu.
Egiptuse president al-Sisi ja Venemaa president Putin
pidasid Moskvas läbirääkimisi,
kus peamisteks päevakorrapunktideks olid majanduskoostöö,
võitlus ekstremismiga ja Lähis-Ida poliitiline olukord.
Loodan, et Teie visiidi käigus saame arutada majandusteemasid,
ja muide,
kaubanduskäive meie maade vahel suurenes mullu 86 % võrra.
Tahaksin arutada ka olukorda regioonis,
Palestiina-Iisraeli teemat, võitlust terrorismi vastu.
Kõigi nende teemade puhul on Egiptusel kahtlemata võtmeroll.
Putin on arendanud suhteid Egiptusega,
kes oli NSVL liitlane peaaegu kogu külma sõja vältel,
ja on tavapärane turg Venemaa relvadele.
Vene president kohtus veebruaris Egiptuses oma sealse kolleegiga,
keda Putin on tugevalt toetanud.
See on pärast võimuletulekut president Sisi kolmas Moskva-visiit.
Kallis hr president, iga kord kui kohtume,
ootavad egiptlased alati lootusrikkalt
meie suhete tugevdamist ja arendamist igas valdkonnas,
mitte üksnes majanduses, vaid ka terrorivastases võitluses,
eriti meie regioonis, Lähis-Idas,
mis kannatab tõsiste probleemide all,
nagu terrorism ja ekstremism.
Pärast kohtumist lubasid president Putin ja tema kolleeg Sisi
edendada koostööd maade vahel.
Lepingute seas teatas president Putin Venemaa osalusest
tuumajaama ehitamisel Iisraeli läänenaabri juurde Egiptusse.
Üks suuremaid majandusprojekte
on Vene tehnoloogiatel põhineva tuumajaama ehitamine Egiptuses.
Pärast seda, kui Lääs kehtestas mullu Venemaale sanktsioonid
seoses Ukraina konfliktiga,
on Moskva keskendunud suhetele Aasia, Aafrika ja Lõuna-Ameerikaga
ning soojendanud sidemeid ka endiste NSVL-i liitlastega.
Liibanonis korraldatud "You Stink" kampaania
valitsuse suutmatuse vastu lahenda prügiveokriis,
on toonud tänavaile tuhandeid protestijaid
ja ohustab kabineti ellujäämist.
Prügikriis algas juulis,
kui ühegi alternatiivita suleti pealinna Beiruti peamine prügimägi.
Kuigi prügivedu on mõningais rajoonides taastunud,
pole püsivat lahendust leitud.
Protestikampaania, mis organiseeriti lahus
Liibanoni poliitikas domineerivatest suurtest sektantlikest parteidest
süüdistab nurjumises kriisi lahendada poliitilist kemplemist ja korruptsiooni.
Kriisi tõttu haisevad tänavail prügikuhjad.
Enne kampaaniat oleme eelkõige Liibanoni kodanikud,
kes kogunesid Facebookis,
kui prügikriis hakkas mõjutama kogu Liibanoni rahvast,
alates põhjast lõunasse ja idast läände.
Prügikriis puudutab meid kõiki tänu korrumpeerunud poliitikutele.
Jõudsime punkti, kus leidsime,
et selle korruptsioonikoormaga ei peaks tegelema liibanonlased,
vaid korrumpeerunud poliitiline võim.
Kriis on süvendanud ebastabiilsust Liibanonis,
mida mõjutavad pinged sektide vahel
ja ca 1,2 miljonit Süüria põgenikku,
kes on saabunud väiksesse 4,5 miljoni elanikuga riiki.
Liibanoni valitsus, mis moodustati mullu
regionaalsete rivaalide Saudi Araabia ja Iraani õnnistusega,
pole sattunud täielikku võimuvaakumisse,
kuid pole suutnud aasta jooksul kokku leppida uues presidendis.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri